Diari Oficial de la Generalitat Valenciana


Sumari del DOGV 2497, del 28-04-1995 (1995/834529)

RESOLUCIÓ de 30 de març de 1995, de la Direcció General del Servei Valencià de Salut, per la qual convoca un concurs de trasllats voluntari per al personal facultatiu especialista de districte i àrees de salut de les institucions sanitàries de la Conselleria de Sanitat i Consum.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2497

Data del DOGV
:   28-04-1995

Secció del DOGV
:   AUTORITATS I PERSONAL

Número del document
:   1995/834529


Data del document
:   30-03-1995

Organisme emissor
:   Servei València de Salut

Tipus de document
:   Resolució

Correcció d'errades

RESOLUCIó de 30 de març de 1995, de la Direcció General del Servei Valencià de Salut, per la qual convoca un concurs de trasllats voluntari per al personal facultatiu especialista de districte i àrees de salut de les institucions sanitàries de la Conselleria de Sanitat i Consum.   
Aprovada pel Decret 252/94, de 7 de de desembre, del Govern Valencià, l'oferta d'ocupació del personal adscrit a les institucions sanitàries de la Conselleria de Sanitat i Consum (DOGV núm. 2413, de 23.12.94).  
Atesa la necessitat de donar cobertura a determinades places per al bon funcionament dels serveis, d'acord amb el que estableix el Reial Decret 118/91 per a la provisió de places per concurs de trasllats.  
Fent ús de la competència que m'atorga l'article primer de l'Ordre de 22 de març de 1994, de la Conselleria de Sanitat i Consum, per la qual aprova diverses delegacions d'atribucions en matèria de personal a favor dels diferents òrgans de la conselleria (DOGV núm. 2247, de 18.04.94), resolc:  
Article primer  
Convocar un concurs de trasllats per a proveir llocs de treball vacants de facultatius especialistes de districte i àrees de salut d'institucions sanitàries dependents de la Conselleria de Sanitat i Consum especificats a l'annex II.  
Article segon  
Les bases de l'annex I que regulen aquesta convocatòria s'ajusten a les aprovades pel Reial Decret 118/1991, de 25 de gener (BOE núm. 33, de 07.02.91) com a normes bàsiques i preceptes d'aplicació supletòria al personal estatutari dels serveis de salut de les comunitats autònomes.  
València, 30 de març de 1995.- El director general del Servei Valencià de Salut: Manuel Peris Monfort.  
ANNEX I  
Bases  
1. Característiques generals i requisits  
1.1 Incompatibilitats: el personal que obtinga una plaça en aquesta convocatòria de concurs no podrà compatibilitzar l'exercici d'aquesta plaça amb un segon lloc de treball, càrrec o activitat al sector públic, excepte en els supòsits que preveuen les disposicions vigents en matèria d'incompatibilitats.  
Igualment els llicenciats o doctors en Farmàcia que obtinguen plaça en aquesta convocatòria tindran incompatibilitat amb l'exercici professional en oficines de farmàcia i en qualsevol lloc de treball en la indústria farmacèutica.  
1.2 Dedicació exclusiva: els facultatius que obtinguen plaça en aquesta convocatòria de concurs quedaran subjectes al règim de dedicació exclusiva en els termes previstos per la Llei 53/84, el Reial Decret 598/85, el Decret 60/85 i el 169/1990 de 15 d'octubre del Consell de la Generalitat Valenciana perquè els llocs de treball tenen assignant el complement específic, modalitat B.  
1.3 Règim de jornada laboral: el règim de prestació de serveis serà indistintament de matí o vesprada, sense perjudici de la dedicació que puga correspondre per la participació en les diferents modalitats de guàrdies mèdiques o els torns d'atenció continuada.  
1.4 Retribucions: les places estan dotades amb les retribucions que determina el Reial Decret Llei 3/1987, d'11 de setembre, en la quantitat fixada pressupostàriament per al personal facultatiu dels serveis jerarquitzats de les institucions sanitàries de la Seguretat social dependents del Servei Valencià de Salut.  
1.5 Règim jurídic: el personal que obtinga plaça estarà subjecte al règim jurídic de l'estatut jurídic del personal mèdic de la Seguretat Social, i la resta de disposicions que siguen d'aplicació.  
1.6 Adscripció orgànica i funcional: els facultatius especialistes que obtinguen plaça per raó de la convocatòria podran ser adscrits a donar servei en qualsevol de les institucions sanitàries del districte o, en el cas, l'àrea de salut a què estiga adscrita la plaça la qual serà orgànicament adscrita al servei jerarquitzat o la unitat corresponent i funcionalment al districte sanitari o, en el cas, l'àrea de salut a què estiga adscrit el servei jerarquitzat o la unitat, d'acord amb el model descrit en el Decret 174/1992, de 26 d'octubre, del Govern Valencià, pel qual aprova el Reglament sobre l'Estructura, l'Organització i el Funcionament de l'atenció especialitzada del Servei Valencià de Salut.  
1.7 Podrà participar en aquest concurs de trasllats el personal estatutari amb plaça en propietat de facultatiu especialista en els serveis jerarquitzats de les institucions sanitàries de la Seguretat Social, siga quina siga l'administració de què depèn.  
1.8 Els concursants podran trobar-se en la situació administrativa de servei actiu o en situació diferent a la d'actiu amb o sense reserva de plaça.  
El personal en situació d'actiu o en situació distinta a la d'actiu, però amb dret a reserva de plaça, haurà d'haver pres possessió de la plaça que ocupa almenys un any abans de la data en què finalitze el termini de presentació de les sol·licituds.   
Els concursants que procedesquen d'una situació diferent a la d'actiu i sense reserva de plaça, que haguessen obtingut el reingrés a una plaça amb destinació provisional, hi participaran amb les condicions que estableix la disposició addicional cinquena del Reial Decret 118/91.  
1.9 Els requisits per participar-hi hauran de mantenir-se durant tot el procés selectiu i fins a prendre possessió en la plaça adjudicada.  
2. Sol·licituds  
Els qui desitgen participar en el concurs de trasllats hauran de formular l'oportuna sol·licitud, segons el model de l'annex III.  
Les sol·licituds adreçades al director general del Servei Valencià de Salut correctament emplenades es podran presentar a les unitats de registre de les següents dependències administratives:  
03814 Alacant: c/ Girona, 26.  
03481 Alcoi: av. del País Valencià, 33.  
12023 Castelló: c/ Hort dels Corders, 12.  
46064 València: c/ Quart, 99.  
O mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. S'adverteix que en la instància i en el full de petició de llocs de treball hi ha d'haver el segell del registre.  
El termini de presentació d'instàncies serà d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana.  
Durant el termini de presentació d'instàncies els concursants podran retirar o modificar les sol·licituds presentant una de nova que anul·larà totalment l'anterior instància.  
Passat el termini de presentació d'instàncies no s'admetrà ni la modificació de les sol·licituds, ni la retirada del concurs.  
La consignació de dades falses en la instància o en la documentació aportada pels aspirants comportarà l'exclusió del concurs o la nul·litat de la plaça adjudicada, si cal, sense perjudici de les mesures legals que escaiguen.  
L'adreça que conste en la instància serà considerada l'única vàlida per a notificacions. Són responsabilitat exclusiva del concursant tant els errors en la consignació com la comunicació a la Direcció General del Servei Valencià de Salut de qualsevol canvi del domicili esmentat.  
3. Documentació que cal aportar junt amb la instància  
Junt a la instància, tots els concursants hauran d'aportar la següent documentació:  
a) Fotocòpia del document nacional d'identitat, còpia compulsada del nomenament com a facultatiu de l'especialitat a què concursa, i també de qualsevol nomenament que pretenga fer valer els serveis prestats segons el barem. Els concursants en situació d'excedència aportaran una fotocòpia compulsada de la resolució per la qual se'ls havia concedit l'excedència i també el nomenament corresponent.  
Per acreditar els serveis previs reconeguts a efectes d'antiguitat, caldrà aportar certificació o fotocòpia compulsada de la resolució per la qual es reconegueren els esmentats serveis, lliurada per un òrgan competent i d'acord amb el que disposa la Llei 70/1978, de 26 de desembre, Reial Decret 1461/1982, de 25 de juny, i la resta de normes d'aplicació.  
b) Història personal on, de manera succinta i esquematitzada, s'especifiquen, amb el mateix ordre establert en el barem d'aplicació, els mèrits que cal avaluar.  
c) Certificat que acredite els mèrits específics, segons barem, al·legats per cada concursant en la història professional.  
Els requisits i mèrits avaluables podran acreditar-se mitjançant la documentació original, testimoni notarial o fotocòpia correctament compulsada.  
Dels treballs i publicacions científiques es podrà aportar fotocòpia simple sempre que s'especifique la ressenya de la publicació. Si es tractés d'aportacions a reunions científiques de les quals no hi ha cap publicació s'admetrà el certificat acreditatiu original o fotocòpia correctament compulsada del centre o institució organitzadora.  
Els tribunals, que només podran avaluar la documentació acreditada i aportada en temps i forma, podran demanar-ne qualsevol aclariment. Quan el requeriment no siga atès no es valorarà el mèrit corresponent. El tribunal podrà sol·licitar als aspirants una còpia traduïda dels documents aportats quan aquests estiguen redactats en idiomes diferents als oficials a la Comunitat Valenciana.  
El còmput de temps de serveis prestats a què fa referència el barem finalitzarà el dia de la publicació en el Diari Oficial de la Generalitat Valenciana d'aquesta convocatòria.  
4. Admissió i exclusió dels aspirants  
4.1 Llista provisional d'admesos  
Acabat el termini de presentació d'instàncies, el director general del Servei Valencià de Salut publicarà resolució per la qual aprovarà la llista provisional d'aspirants admesos i exclosos. En aquesta llista hi haurà: el nom i els cognoms dels aspirants, l'especialitat a què concursen, la indicació de la causa de l'exclusió, si és el cas, i el termini d'esmena de defectes.  
Els concursants disposaran d'un termini de deu dies hàbils comptadors des de l'endemà de la data de publicació de la resolució per a esmenar la falta o presentar els documents que calguen, si la sol·licitud d'admissió no tenia els requisits exigits en la convocatòria, segons estableix l'article 71 de la Llei de Règim Jurídic de les Administracions Públiques i del Procediment Administratiu Comú.  
4.2 Llista definitiva d'admesos  
Acabat el termini esmentat a la base anterior, i vistes les al·legacions i esmenats els defectes, si cal, es publicarà la llista definitiva d'admesos i exclosos igual que la llista provisional.  
Contra la resolució de la Direcció General del Servei Valencià de Salut per la qual aprova la llista definitiva, es podran interposar els recursos especificats a la base 9.  
5. Tribunals  
5.1 Composició  
Les persones que formaran els tribunals que jutjaran el concurso de trasllats seran nomenats pel conseller de Sanitat i Consum, d'acord amb la disposició addicional tercera de l'Ordre de 22 de març de 1994, de la Conselleria de Sanitat i Consum, i es publicarà la resolució juntament amb la llista provisional d'aspirants admesos i exclosos. El tribunal el compondran vuit membres titulars i els seus respectius suplents, de la forma següent:  
President: nomenat entre el personal que ocupe un lloc de treball de caràcter directiu en l'estructura de la Conselleria de Sanitat i Consum a proposta del director general del Servei Valencià de Salut.  
Vocals:  
- Tres facultatius especialistes de l'especialitat de què tracte, designats pel conseller de Sanitat i Consum, a proposta del director general del Servei Valencià de Salut.  
- Un facultatiu especialista de l'especialitat de què tracte designat per la comissió nacional.  
- Un facultatiu especialista de l'especialitat de què tracte designat per la societat científica valenciana, o per defecte la nacional, de l'especialitat corresponent.  
- Un facultatiu especialista de l'especialitat de què tracte designat per les organitzacions sindicals en els termes en què acorden els pactes als quals fa referència la Llei 9/1987, de 12 de juliol.  
Secretari: nomenat entre el personal fix amb funcions administratives i amb una titulació superior de la Conselleria de Sanitat i Consum, a proposta del director general del Servei Valencià de Salut.  
Quan les organitzacions sindicals no facen la proposta de vocal en un termini de quinze dies comptadors des de la sol·licitud, aquest membre del tribunal podrà ser directament designat per l'autoritat que convoca.   
5.2 Règim de funcionament  
S'entendrà que està constituït el tribunal quan hi assistisquen la majoria absoluta dels seus membres i necessàriament el que en siga president o el seu suplent, el qual tindrà vot de qualitat en cas d'empat. Si no hi assisteix el secretari en farà les funcions un vocal, d'acord amb l'ordre en què apareixen nomenats a la base 5.1.  
El tribunal tindrà la categoria primera de les assenyalades al Decret 200/1985 de 23 de desembre, del Consell de la Generalitat Valenciana, sobre les indemnitzacions per raó del servei i de l'Ordre de 17 de febrer de 1986 (DOGV, de 10. 03 1986) per la qual aplica l'anterior decret.  
Entre el membres del tribunal han de figurar, en tot cas, persones que tinguen una vinculació professional de caràcter fix amb la Conselleria de Sanitat i Consum, cal que quede correctament acreditada a l'expedient la causa que determine els nomenaments que, excepcionalment, no siguen de personal fix.  
Els membres del tribunal hauran d'abstenir-se i podran ser recusats per les persones interessades quan hi concórreguen les circumstàncies previstes als articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Per a comunicacions i altres incidències, el tribunal tindrà la seu als serveis centrals de la Conselleria de Sanitat i Consum (c/ Llúria, 19, 46886 València).  
6. Resolució del concurs  
L'adjudicació dels llocs de treball convocats en el concurs de trasllats es farà d'acord amb el barem de mèrits publicat com a annex IV d'aquesta convocatòria. Si hi ha empat es resoldrà a favor del concursant amb major temps de servei amb nomenament en propietat com a personal facultatiu especialista de districte en l'especialitat de què tracte.   
Vistos els llocs de treball sol·licitats pels concursants, comptant amb el personal de reingrés al servei actiu, sense admetre la modificació de les sol·licituds ni la retirada del concurs atenent l'ordre de preferència dels llocs sol·licitats així com els mèrits acreditats pels concursants, el tribunal aprovarà la resolució provisional del concurs, que es farà pública als taulers d'anuncis de la seu central de la Conselleria de Sanitat i Consum.  
Les persones interessades tindran un termini de quinze dies comptadors des de la publicació, per fer les reclamacions contra la resolució provisional.  
Les reclamacions fetes contra la resolució provisional seran rebutjades o admeses mitjançant una resolució definitiva, que serà aprovada per l'autoritat que convoca i es publicarà al Diari Oficial de la Generalitat Valenciana.  
Les destinacions adjudicades seran irrenunciables.  
Aquesta publicació servirà de notificació a les persones interessades i a partir de la qual comptaran els terminis establerts en la base 7.  
Si en qualsevol moment del procés del concurs arriba a coneixement del tribunal que algun dels aspirants no posseeix tots els requisits exigits, haurà de requerir-li'n l'acreditació. Si els requisits en qüestió no són acreditats en el termini de deu dies hàbils següents a la notificació del requeriment, el tribunal farà una proposta d'exclusió de la persona interessada, indicant-hi les inexactituds o falsedats formulades per l'aspirant, al director general del Servei Valencià de Salut, el qual, després de les verificacions que considere necessàries, dictarà una resolució motivada que exclourà l'aspirant del concurs. Aquesta resolució podrà ser impugnada de la manera que s'estableix a la base 9.  
7. Efectes derivats del concurs  
Els concursants que hagen obtingut una plaça hauran de cessar en la que ocupen dins els tres dies següents hàbils al dia en què es publique la resolució definitiva. Hauran de prendre possessió del nou lloc de treball dins els tres dies següents al cessament, si els llocs de treball són de la mateixa localitat, en el termini de quinze dies, si són de distinta localitat del mateix sector o àrea de salut, en el termini d'un mes si és de distinta localitat del mateix sector o àrea de salut.  
Si l'adjudicació del lloc de treball implica el reingrés al servei actiu, el termini per a prendre possessió serà d'un mes comptador des de la publicació de la resolució definitiva del concurs.  
Si les necessitats del servei ho permeten i a petició de la persona interessada, aquests terminis podran ser prorrogats per un temps no superior a la meitat de la durada inicial. El termini de la pressa de possessió o la pròrroga tindrà la consideració de servei actiu, i es percebran els corresponents havers a càrrec del lloc de treball de destinació, excepte quan la resolució del concurs implique el reingrés al servei actiu.  
Si un concursant no pren possessió del nou lloc de treball dins del termini o, si n'hi ha, de la pròrroga, s'entendrà que hi renuncia i causarà la baixa en la categoria com a personal estatutari, llevat que es produesca per causes suficientment justificades, després de l'audiència amb la persona interessada de la Direcció General del Servei Valencià de Salut. En aquest cas, es podrà deixar sense efecte la baixa, i la persona interessada s'haurà d'incorporar a la nova plaça quan desapareguen els motius que impossibilitaven la presa de possessió.  
Els concursants que no obtinguen plaça en aquest concurs es mantindran en la situació i la destinació que ocupaven.  
Si qui ocupa un lloc de treball amb destinació provisional no obté plaça en aquest concurs de trasllats, i n'ha sol·licitat totes les convocades en el districte o àrea de salut on ocupa la plaça amb caràcter provisional, pot optar per obtenir una nova destinació provisional o passar a la situació d'excedència voluntària.  
Si no s'han sol·licitat en el concurs totes les places ofertes corresponents al districte o a l'àrea de salut on la persona que reingressa ocupa amb caràcter provisional una plaça, i no obtenir cap plaça en el concurs de trasllats, passarà a la situació administrativa que tenia abans del seu reingrés provisional.  
Per obtenir el reingrés amb caràcter definitiu, i la consegüent propietat d'una plaça, caldrà guanyar-la per mitjà del concurs de trasllats.  
Els trasllats que es deriven d'aquest concurs tenen caràcter voluntari, i no generaran drets a l'abonament de cap tipus d'interès.  
8. Publicitat  
Llevat dels casos en què expressament es determine el contrari, les publicacions de les diferents actuacions relatives a la convocatòria es faran al taulell d'anuncis de la seu central de la Conselleria de Sanitat i Consum. Els corresponents terminis comptaran des de la diligència d'exposició al taulell de cada acte. No obstant això, i només per a informació dels concursants, es remetran còpies d'aquestes publicacions a les direccions territorials de la Conselleria de Sanitat i Consum d'Alacant, Castelló i València i a la Gerència de Salut d'Alcoi. El tribunal podrà determinar la conveniència d'usar altres mitjans per a informació exclusivament.  
9. Recursos  
Aquesta convocatòria, les seues bases i tots els actes administratius que siguen dictats tot executant-la pel director general del Servei Valencià de Salut i que exhaurisquen la via administrativa podran ser impugnats per les persones interessades, interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de la publicació de l'acte recorregut, després haver-lo comunicat a aquesta Direcció General d'acord amb l'article 110.3 de la Llei 30/92 de de Règim Jurídic de les Administracions Públiques i del Procediment Administratiu Comú. Tot això sense perjudici que s'use qualsevol altre recurs que per al seu dret estime convenient.  
ANNEX II  
Concurs de trasllats  
Llistat de places ofertes  
àrea 01  
Hospital de Vinaròs  
Especialitat Places  
Anàlisis clíniques 1  
Anestèsia-reanimació 1  
Ginecologia 1  
Medicina preventiva 1  
Radiodiagnòstic 1  
Reumatologia 1  
Traumatologia 1  
Urologia 1  
 Total 8  
àrea 02  
Hospital General de Castelló i CE  
Especialitat Places  
Anestèsia-reanimació 1  
Cardiologia 1  
Neurofisiologia 1  
Neurologia 1  
Otorrinolaringologia 1  
Psiquiatria 1  
 Total 6  
Hospital Gran Via de Castelló i CE  
Especialitat Places  
Cirurgia general i AD 1  
 Total 1  
Hospital La Magdalena de Castelló  
Especialitat Places  
Medicina interna 1  
Rehabilitació 1  
 Total 2  
àrea 03  
Hospital de Sagunt i CE  
Especialitat Places  
Anàlisis clíniques 1  
Ginecologia 1  
 Total 2  
àrea 04  
Hospital Clínic Universitari de València i CE  
Especialitat Places  
Anestèsia-reanimació 1  
Cirurgia maxil·lo-facial 1  
Pneumologia 1  
Oftalmologia 1  
Radiodiagnòstic 1  
 Total 5  
àrea 05  
Hospital Arnau de Vilanova de València i CE  
Especialitat Places  
Cardiologia 1  
Cirurgia general i AD 1  
Oftalmologia 1  
Otorrinolaringologia 1  
Radiodiagnòstic 1  
Rehabilitació 1  
Traumatologia 1  
 Total 7  
àrea 06  
Hospital La Fe de València i CE  
Especialitat Places  
Anestèsia-reanimació 1  
Cirurgia càrdio-vascular 1  
Farmàcia hospitalària 1  
Reumatologia 1  
 Total 4  
àrea 07  
Hospital de Requena  
Especialitat Places  
Microbiologia 1  
 Total 1  
àrea 08  
CE Joan Llorens de València  
Especialitat Places  
Endocrinologia 1  
Medicina digestiva 1  
Pneumologia 1  
Neurologia 1  
Oftalmologia 1  
Traumatologia 1  
 Total 6  
àrea 09  
Hospital Dr. Peset de València i CE  
Especialitat Places  
Anestèsia-reanimació 1  
Cirurgia general i AD 1  
Cirurgia vascular-angiologia 1  
Medicina digestiva 1  
Pneumologia 1  
Otorrinolaringologia 1  
Traumatologia 2  
 Total 8  
àrea 10  
Hospital d'Alzira  
Especialitat Places  
Cardiologia 1  
Otorrinolaringologia 1  
 Total 2  
àrea 11  
Hospital Sant Francesc de Borja de Gandia i CE  
Especialitat Places  
Al·lèrgia 1  
Anatomia patològica 1  
Cirurgia general i AD 1  
Dermatologia 1  
Medicina intensiva 1  
Otorrinolaringologia 1  
Pediatria 1  
 Total 7  
àrea 13  
Hospital General d'Ontinyent i CE  
Especialitat Places  
Anestèsia-reanimació 1  
Oftalmologia 1  
 Total 2  
Hospital Lluís Alcanyís de Xàtiva i CE  
Especialitat Places  
Anàlisis clíniques 1  
Medicina interna 1  
Radiodiagnòstic 1  
Traumatologia 1  
Urologia 1  
 Total 5  
àrea CT  
Centro de transfusiones  
Especialitat Places  
Bioquímica 1  
Hematologia 1  
 Total 2  
àrea 12  
Hospital Marina Alta de Dénia i CE  
Especialitat Places  
Cardiologia 1  
Cirurgia general i AD 1  
Ginecologia 1  
Oftalmologia 1  
Pediatria 1  
 Total 5  
àrea 14  
Hospital Mare de Déu dels Lliris d'Alcoi i CE  
Especialitat Places  
Anestèsia-reanimació 1  
Cardiologia 1  
Dermatologia 1  
Ginecologia 1  
Medicina digestiva 1  
Neurologia 1  
Oftalmologia 1  
Pediatria 1  
Rehabilitació 1  
Traumatologia 1  
 Total 10  
àrea 15  
Hospital de la Vila Joiosa i CE  
Especialitat Places  
Anatomia patològica 1  
Medicina intensiva 1  
Medicina interna 1  
Radiodiagnòstic 1  
 Total 4  
àrea 16  
Hospital Clínic Universitari de San Juan i CE  
Especialitat Places  
Cirurgia general i AD 1  
Cirurgia toràcica 1  
Dermatologia 1  
Medicina nuclear 1  
Radioteràpia 1  
 Total 5  
àrea 17  
Hospital General d'Elda i CE  
Especialitat Places  
Cirurgia general i AD 1  
Ginecologia 1  
Medicina preventiva 1  
Otorrinolaringologia 2  
 Total 5  
àrea 18  
Hospital General d'Alacant i CE  
Especialitat Places  
Anatomia patològica 1  
Anestèsia-reanimació 1  
Endocrinologia 1  
Neurofisiologia 1  
Radiodiagnòstic 1  
Traumatologia 1  
 Total 6  
Hospital de San Vicente del Raspeig  
Especialitat Places  
Farmàcia hospitalària 1  
 Total 1  
àrea 19  
Hospital General d'Elx i CE  
Especialitat Places  
Anestèsia-reanimació 1  
Hematologia 1  
Pneumologia 1  
Oncologia mèdica 1  
Traumatologia 1  
 Total 5  
àrea 20  
Hospital Vega Baixa d'Orihuela i CE  
Especialitat Places  
Anestèsia-reanimació 1  
Farmàcia hospitalària 1  
Microbiologia 1  
Medicina interna (UHD) 1  
Nefrologia 1  
 Total 5  
ANNEX IIII  
ANNEX IV  
Barem de mèrits  
1. Per cada mes de serveis prestats en propietat en serveis jerarquitzats d'institucions sanitàries gestionades o administrades per entitats gestores de la seguretat social o en institucions amb programa acreditat per a la docència per la comissió nacional de què es tracta, o en institucions sanitàries de país estranger realitzades segons conveni o acords d'assistència sanitària amb aquell país l'exercici del qual haja estat expressament autoritzat al facultatiu en qüestió pel Ministeri de Sanitat i Consum: 0,1 punts.  
 Puntuació màxima: 7 punts.  
2. Per cada mes de serveis prestats en propietat en serveis no jerarquitzats de la Seguretat Social en l'especialitat de què es tracta: 0,1 punts.  
Puntuació màxima: 7 punts.  
3. Per cada mes de serveis prestats com a interí, contractat o eventual en els serveis jerarquitzats de la Seguretat Social en l'especialitat de què es tracta: 0,1 punts.  
Puntuació màxima: 7 punts.  
4. Per cada mes de serveis prestats com a interí, contractat o eventual en els serveis no jerarquitzats de la Seguretat Social en l'especialitat de què es tracte: 0,5 punts.  
Puntuació màxima: 7 punts.  
La suma dels apartats 1, 2, 3 i 4 no podrà excedir els 7 punts.  
5. Per cada període de 4 anys prestats en propietat en serveis jerarquitzats dependents de l'administració pública o en institucions del sistema nacional de salut en l'especialitat de què es tracta:  
a) Com a cap de secció: 1,5 punts.  
b) Com a cap de servei: 2 punts.  
Puntuació màxima: 6 punts.  
6. Catedràtic d'universitat (medicina, farmàcia o estomatologia) de l'especialitat de què estracta: 8 punts.  
7. Professor titular d'universitat (medicina, farmàcia o estomatologia) de l'especialitat de què es tracta: 7 punts.  
8. Cap de departament o servei amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracta: 8 punts.  
9. Cap de secció amb nomenament en propietat, dels serveis jerarquitzats de la Seguretat Social o d'hospitals amb programa acreditat per a la docència per la comissió nacional de l'especialitat de què es tracta: 7 punts.  
10. Facultatiu adjunt, amb nomenament en propietat, dels serveis jerarquitzats de la Seguretat Social, o d'hospitals amb programa acreditat per a la docència per la comissió nacional de l'especialitat de què es tracta: 6 punts.  
11. Metges o farmacèutics inspectors, per oposició del cos sanitari de la Seguretat social per a l'especialitat de medicina preventiva els primers i per a llocs de farmàcia hospitalària els segons: 6 punts.  
12. Metge especialista en les institucions sanitàries obertes de la Seguretat Social i metges d'urgència hospitalària amb nomenament en propietat: 3 punts.  
La puntuació compresa entre els punts 6 al 12 és excloent.  
13. Per treballs científics i d'investigació publicats i aportacions a reunions científiques sobre l'administració o l'especialitat de què es tracte. Puntuació màxima: 4 punts.  
14. Facultatiu amb plaça en propietat, per haver exercit serveis en exclusivitat en les administracions públiques realitzant funcions d'ordenació, planificació i gestió sanitària. Per cada mes: 0,1 punts.  
Puntuació màxima: 2 punts.  
15. Professor associat de ciències de salut en hospitals amb conveni específic amb universitat i amb programes de docència pregraduada: 1 punt.  
Seran avaluables els mèrits dels apartats 6 al 12, ambdós inclusivament, i de l'apartat 15, sempre que els llocs esmentats estiguen ocupats l'últim dia del termini de presentació de sol·licituds  
16. Assistència a cursos d'una durada igual o superior a 40 hores de classe en l'especialitat de què es tracta. Per cada curs: 0,1 punts.  
Puntuació màxima: 1 punt.  
17. Per haver estat un any com a component de les comissions de control de qualitat acreditades d'institucions sanitàries aportant certificació del director.   
Per cada any: 0,1 punts.  
Puntuació màxima: 1 punt.  
18. El coneixement del valencià es valorarà quan s'acredite estar en possessió del corresponent certificat lliurat o homologat per la Junta Qualificadora de Coneixements de Valencià:  
1. Coneixements orals: 0,5 punts  
2. Coneixements de grau elemental: 1 punt.  
3. Coneixements de grau mitjà: 1,5 punts.  
4. Coneixements de grau superior: 2 punts.  
No es valorarà el certificat imprescindible per a la consecució d'un altre de nivell superior que s'al·legue com a mèrit.